Document ID: /roh_data/filtered/fineweb-2-filterrobots_roh.jsonl.gz/69376

Il tschains directiv da la banca naziunala americana Federal Reserve FED resta nunmidà tranter 0,25 e 0,5%. Quai ha decidì la giunta dal martgà avert da la Federal Reserve. Igl è la sisavla giada en roda che la banca naziunala americana lascha il tschains nunmidà.
Ils martgads avevanm spetgà questa decisiun. L'ultima giada che la FED ha auzà levet il tschains directiv è stà il december 2015. Avant era il tschains directiv durant bunamain 7 onns sin in nivel datiers da nulla.
In lev augment dal tschains directiv vegn spetgà il december, suenter las elecziuns dal presidi american.